**ALUMNI ADATKEZELÉSI TÁJÉKOZTATÓ**

A Miskolci Egyetem mint adatkezelő („Egyetem”, “Adatkezelő”) az Európai Parlament és a Tanács (EU) 2016/679 Rendelet (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről („GDPR”) alapján az alábbiakban tájékoztatja a diplomát szerzett hallgatókat („Alumni tag”, „Érintett”) személyes adataik kezeléséről az Alumni tagság létrehozásával és működtetésével („Alumni”) kapcsolatban.

**1.) ADATKEZELŐ, ADATVÉDELMI TISZTVISELŐ NEVE, ELÉRHETŐSÉGEI:**

* Adatkezelő: Miskolci Egyetem
* Székhely: 3515 Miskolc-Egyetemváros
* Telefon: + 36 46 565 111
* Honlap: https://www.uni-miskolc.hu
* Adatvédelmi tisztviselő: Dr. Tóth Gergő József
* E-mail: adatvedelem@uni-miskolc.hu

**2.) AZ ADATKEZELÉS CÉLJA, JOGALAPJA, A KEZELT SZEMÉLYES ADATOK KÖRE, AZ ADATKEZELÉS IDŐTARTAMA:**

*2.1. A regisztráció során megadott hozzájárulását követően az Egyetem az Alumni tag Neptun – és egyéb előd - rendszerből átvett és az általa megadott adatokat feltölti az Alumni számára platformot biztosító Hivebrite rendszer alapfelhasználást biztosító tárhelyére („Tárhely”).*

2.1.1. Az adatkezelés célja.

Az Alumni tag Tárhelyen található adatait az Egyetem az Alumni tagság létrehozása és működtetése céljából kezeli az alábbiak szerint:

* Alumni tagok számára releváns rendezvények, egyetemi programok meghirdetése;
* Felkérés végzettekre vonatkozó, pályakövetési kérdőívek kitöltésére (így pl. Diplomás Pályakövető Rendszer (DPR));
* Kutatási kérdőívek kitöltésére való felkérés, megkeresés az Egyetem munkájába, támogatási lehetőségekbe való bekapcsolódás céljából (pl. vendégelőadói felkérés, mentorprogram, kutatási együttműködésre felkérés, adománygyűjtés, stb.);
* Képzési programok meghirdetése,
* Alumni tagok számára nyújtott szolgáltatásokról és lehetőségekről szóló tájékoztatás,
* Célcsoport alapú tájékoztatás állásajánlatokról és egyéb karrierlehetőségekről.

2.1.2. Kezelt személyes adatok köre.

Neptun – és előd - rendszerből átvett adatok:

* Személyes adatok: Keresztnév, Vezetéknév, Állampolgárság, Születési dátum, Születési hely,
* Kapcsolattartási adatok: E-mail cím,
* Egyetemi tanulmányi adatok: Képzés(ek) kezdete, Diplomaszerzés(ek) éve, Képzés(ek) neve, Képzés(ek) nyelve, Képzés(ek) szintje, (alap, mester stb.), Képzés(ek) campusa, Képzés(ek) tagozata és típusa (nappali, levelezős),
* Validációt segítő adatok: Édesanyja leánykori neve, Születési dátum
* Érintettnek az Alumni közösség csoportválasztására vonatkozó nyilatkozata

2.1.3. Adatkezelés időtartama az alumni tagság fennállásáig tart.

2.1.4. Az adatkezelés jogalapja:

* Érintett hozzájárulása (GDPR 6. cikk (1) a) pont)
* Az Érintett hozzájárulása bármikor visszavonható, a hozzájárulás visszavonása nem érinti a visszavonás előtti adatkezelés jogszerűségét.

2.1.5. Érintett által megadott adatok:

* Kapcsolattartási adatok: Magán e-mail cím (ha eltér a Neptun rendszerben tárolttól)

*2.2. Az Alumni tagnak lehetősége van arra, hogy a Tárhelyéből további adatok megadásával az Alumni számára platformot biztosító Hivebrite rendszerben többletfelhasználást biztosító fiókot hozzon létre („Fiók”).*

*2.2.1.* Adatkezelés célja.

Az Alumni tag Fiókban található adatait az Egyetem az Alumni tagság létrehozása és működtetése céljából kezeli az alábbiak szerint:

* Alumni tagok számára releváns rendezvények, egyetemi programok meghirdetése;
* Felkérés végzettekre vonatkozó, pályakövetési kérdőívek kitöltésére (így pl. Diplomás Pályakövető Rendszer (DPR));
* Kutatási kérdőívek kitöltésére való felkérés, megkeresés az Egyetem munkájába, támogatási lehetőségekbe való bekapcsolódás céljából (pl. vendégelőadói felkérés, mentorprogram, kutatási együttműködésre felkérés, adománygyűjtés, stb.);
* Képzési programok meghirdetése,
* Alumni tagok számára nyújtott szolgáltatásokról és lehetőségekről szóló tájékoztatás,
* Célcsoport alapú tájékoztatás állásajánlatokról és egyéb karrierlehetőségekről.

2.2.2. Kezelt személyes adatok köre.

Neptun – és előd - rendszerből átvitt és az Érintett által megadott adatok a 2.1.2. pont szerint.

Érintett által megadható adatok:

* Személyes adatok: Nem, Tartózkodási hely, Önéletrajz, Alumni tagság, Keresztnév, Vezetéknév, Állampolgárság, Születési dátum, Születési hely,
* Validációt segítő adatok: Édesanyja leánykori neve,
* Kapcsolattartási adatok: E-mail cím, Postázási cím, Telefonszám, Linkedin profil megosztása, Instagram profil megosztása, Facebook profil megosztása, Twitter profil megosztása, Website url cím megosztása,
* Munkahelyi adatok: Iparág(ak), Munkahely(ek) neve, Munkakör(ök), Pozíció(k), Munka kezdési és végzési dátum(ok), Készségek és kompetenciák, Munkahelyi elégedettségi felmérés,
* Egyetemi tanulmányi adatok: Képzés(ek) kezdete, Diplomaszerzés(ek) éve, Képzés(ek) neve, Képzés(ek) nyelve, Képzés(ek) szintje, (alap, mester stb.), Képzés(ek) campusa, Képzés(ek) tagozata és típusa (nappali, levelezős),
* Egyéb tanulmányi adatok: Képzés(ek) kezdete, Diplomaszerzés(ek) éve, Képzés(ek) neve, Képzés(ek) nyelve, Képzés(ek) helye (város, ország), Képzés(ek) szintje, (alap, mester stb.), Képzés(ek) tagozata (nappali, levelezős),
* Tanulmányokat, munkatapasztalatot kiegészítő tevékenységek: Diákszervezeti és szakkollégiumi tevékenység(ek), Egyetemi sport tevékenység(ek), Tudományossági tevékenység(ek), Önkéntes tevékenység(ek), Egyéb készség(ek),
* Alumni tagsági és intézmény együttműködési adatok: Tagsági kategória, Együttműködési területek az intézménnyel, Intézményi szolgáltatások igénylése,
* Egyéb adatkörök: Álláskeresési állapot jelzése, Érdeklődési tudományterület(ek), Barátok meghívására való felhívás(\*).

\*Meghívásra az Érintett akkor jogosult, ha ehhez az ajánlott személyek előzetesen hozzájárultak. Az Adatkezelő a hozzájárulás meglétét vagy annak tartalmát nem köteles vizsgálni, a hozzájárulás rendelkezésre állásáért kizárólag az Érintett felelős.

2.2.3. Adatkezelés időtartama az alumni tagság fennállásáig tart.

2.2.4. Az adatkezelés jogalapja:

* Érintett hozzájárulása (GDPR 6. cikk (1) a) pont)
* Az Érintett hozzájárulása bármikor visszavonható, a hozzájárulás visszavonása nem érinti a visszavonás előtti adatkezelés jogszerűségét.

2.2.5. Érintett által megadott adatok:

* Kapcsolattartási adatok: Magán e-mail cím (ha eltér a Neptun rendszerben tárolttól)

2.3. A Szolgáltatás biztosításával kapcsolatos jogszabályok különösen:

* Az Európai Parlament és a Tanács (EU) 2016/679 Rendelet (2016. április 27.) A természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről („GDPR”) különösen annak 6. Cikk (1) a) pontja.
* Az információs önrendelkezési jogról és az információszabadságról szóló
2011. évi CXII. törvény (infotv.)
* A Polgári Törvénykönyvről szóló 2013. évi V. törvény (Ptk.)

**3.) AZ ADATKEZELÉS NYILVÁNOSSÁGA:**

Az érintett saját választása alapján paraméterezheti a profilja, valamint azon belüli egyes adatok láthatóságát a platform többi felhasználója számára. A profil tartalmát a rendszer üzemeltetésével foglalkozó adminisztrátori jogosultsággal rendelkező, titoktartási kötelezettség alatt álló munkavállalók minden esetben látják.

**4.) AUTOMATIZÁLT DÖNTÉSHOZATAL (IDEÉRTVE A PROFILALKOTÁST IS):**

Az adatkezelés során automatizált döntéshozatalra, ideértve a profilalkotást is, nem kerül sor.

**5.) A SZEMÉLYES ADATOK TOVÁBBÍTÁSA, A SZEMÉLYES ADATOK CÍMZETTJEI, ILLETVE A CÍMZETTEK KATEGÓRIÁI:**

*5.1. Az Adatkezelő az alábbi adatfeldolgozót veszi igénybe az adatkezeléssel kapcsolatban:*

* Adatfeldolgozó neve, címe, elérhetősége: KIT UNITED SAS (francia társasági cégjegyzékszám: 75339171300025, székhelye: 5 rue des Italiens, Paris, 75009, FR, honlap: <https://hivebrite.com/>, e-mail: privacy@hivebrite.com.), adatkezeléssel kapcsolatos tevékenysége a Hivebrite platform szolgáltatás biztosítása az Alumni számára.
* Az érintett profilját összekapcsolhatja a LinkedIn platformon megtalálható profiljával, ezen adatok tekintetében a LinkedIn Ireland Unlimited Company (Wilton Place, Dublin 2, Írország) adatlezelésre vonatkozó tájékoztatása az alábbi weboldalon érhető el: <https://www.linkedin.com/legal/privacy-policy?trk=homepage-basic_footer-privacy-policy>.
* Adatkezeléssel kapcsolatos tevékenysége a Hivebrite platform szolgáltatás biztosítása az Alumni számára.

*5.2. A kezelt személyes adatokat az Egyetem jogszabályi kötelezettség alapján, csak az ott meghatározott esetekben és címzetteknek ad át.*

**6.) AZ ÉRINTETT ADATKEZELÉSSEL KAPCSOLATOS JOGAI:**

*6.1. Az érintetti joggyakorlás általános szabályai:*

* Az Adatkezelő indokolatlan késedelem nélkül, de legfeljebb a kérelem beérkezésétől számított egy hónapon belül tájékoztatja az Érintettet kérelme nyomán hozott intézkedésekről. Szükség esetén, figyelembe véve a kérelem összetettségét és a kérelmek számát, ez a határidő további két hónappal meghosszabbítható. A határidő meghosszabbításáról az Adatkezelő a késedelem okainak megjelölésével a kérelem kézhezvételétől számított egy hónapon belül tájékoztatja az Érintettet. Ha az Érintett elektronikus úton nyújtotta be a kérelmet, a tájékoztatást lehetőség szerint elektronikus úton kell megadni, kivéve, ha az Érintett azt másként kéri.
* Az Adatkezelő az Érintett részére a tájékoztatást és intézkedést díjmentesen biztosítja. Ha az Érintett kérelme egyértelműen megalapozatlan vagy – különösen ismétlődő jellege miatt – túlzó, az Adatkezelő, figyelemmel a kért információ vagy tájékoztatás nyújtásával vagy a kért intézkedés meghozatalával járó adminisztratív költségekre: a.) ésszerű összegű díjat számíthat fel, vagy b.) megtagadhatja a kérelem alapján történő intézkedést.
* A kérelem egyértelműen megalapozatlan vagy túlzó jellegének bizonyítása az Adatkezelőt terheli.
* Ha az Adatkezelőnek megalapozott kétségei vannak a kérelmet benyújtó természetes személy kilétével kapcsolatban, további, az Érintett személyazonosságának megerősítéséhez szükséges információk nyújtását kérheti.

*6.2. Hozzáférés joga:*

* Az érintett jogosult arra, hogy az Adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz hozzáférést kapjon. Az Adatkezelő az adatkezelés tárgyát képező személyes adatok másolatát az Érintett rendelkezésére bocsátja. Az Érintett által kért további másolatokért az Adatkezelő az adminisztratív költségeken alapuló, ésszerű mértékű díjat számíthat fel. Ha az Érintett elektronikus úton nyújtotta be a kérelmet, az információkat széles körben használt elektronikus formátumban kell rendelkezésre bocsátani, kivéve, ha az Érintett másként kéri.

*6.3. Helyesbítéshez való jog:*

* Az Érintett jogosult arra, hogy kérésére az Adatkezelő indokolatlan késedelem nélkül helyesbítse a rá vonatkozó pontatlan személyes adatokat.

*6.4. Adatkezelés korlátozásához való jog:*

* Az Érintett jogosult arra, hogy kérésére az Adatkezelő korlátozza az adatkezelést, ha az alábbiak valamelyike teljesül: a) az érintett vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, hogy az Adatkezelő ellenőrizze a személyes adatok pontosságát; b) az adatkezelés jogellenes, és az érintett ellenzi az adatok törlését, és ehelyett kéri azok felhasználásának korlátozását; c) az Adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez; vagy d) az érintett a GDPR 21. cikk (1) bekezdése szerint tiltakozott az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy az Adatkezelő jogos indokai elsőbbséget élveznek-e az érintett jogos indokaival szemben.
* Ha az adatkezelés korlátozás alá esik, az ilyen személyes adatokat a tárolás kivételével csak az Érintett hozzájárulásával, vagy jogi igények előterjesztéséhez, érvényesítéséhez vagy védelméhez, vagy más természetes vagy jogi személy jogainak védelme érdekében, vagy az Unió, illetve valamely tagállam fontos közérdekéből lehet kezelni.

*6.5. Adathordozhatósághoz való jog:*

* Az Érintett továbbá jogosult arra, hogy a rá vonatkozó, általa az Adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik adatkezelőnek továbbítsa anélkül, hogy ezt akadályozná az az Adatkezelő, amelynek a személyes adatokat a rendelkezésére bocsátotta, ha: (i) az adatkezelés az Általános Adatvédelmi Rendelet 6. cikk (1) bekezdésének a) pontja vagy a 9. cikk (2) bekezdésének a) pontja szerinti hozzájáruláson, vagy az Általános Adatvédelmi Rendelet 6. cikk (1) bekezdésének b) pontja szerinti szerződésen alapul; és (ii) az adatkezelés automatizált módon történik.

*6.6. Törléshez való jog:*

* Érintett kérheti a kezelt személyes adatainak törlését az Egyetemtől. Az Egyetem a kérelmet megvizsgálja, indokoltság esetén intézkedik a törlés iránt. A törlési kérelmet az Egyetem a GDPR 17. cikk (3) bekezdésében foglalt esetek közül elsősorban azokban az esetekben utasítja el, ha az adat az Egyetem közérdekű feladatának végrehajtásához még szükséges, vagy az adatkezelés jogi igények előterjesztéséhez, érvényesítéséhez, illetve védelméhez szükséges.

**7.) JOGÉRVÉNYESÍTÉSI LEHETŐSÉGEK:**

*7.1. Az Érintett a személyes adatai kezelésével kapcsolatban bármikor fordulhat az Adatkezelő adatvédelmi tisztviselőjéhez (Dr. Tóth Gergő József, e-mail: adatvedelem@uni-miskolc.hu).*

*7.2. Az Érintett a személyes adatai kezelésével kapcsolatos panasz esetén a Nemzeti Adatvédelmi és Információszabadság Hatósághoz is fordulhat (postai cím: 1363 Budapest, Pf. 9., cím: 1055 Budapest, Falk Miksa utca 9-11., Telefon: +36 (1) 391-1400; Fax: +36 (1) 391-1410; E-mail:* *ugyfelszolgalat@naih.hu**; honlap: www.naih.hu).*

*7.3. Az Érintett a jogainak megsértése esetén az Adatkezelővel szemben bírósághoz fordulhat. A bíróság az ügyben soron kívül jár el. Azt, hogy az adatkezelés a jogszabályban foglaltaknak megfelel, az Adatkezelő köteles bizonyítani. A per elbírálása a törvényszék, a fővárosban a Fővárosi Törvényszék hatáskörébe tartozik. A per az Érintett lakóhelye vagy tartózkodási helye szerinti törvényszék előtt is megindítható.*

*7.4. Az Adatkezelő az Érintett adatainak jogellenes kezelésével, vagy az adatbiztonság követelményeinek megszegésével másnak okozott kárt köteles megtéríteni. Az Adatkezelő mentesül a felelősség alól, ha bizonyítja, hogy a kárt az adatkezelés körén kívül eső elháríthatatlan ok idézte elő. Nem kell megtéríteni a kárt annyiban, amennyiben az a károsult szándékos vagy súlyosan gondatlan magatartásából származott.*

Kelt: Miskolc, 2024. február 7.